ऑटो ड्राइवर के साथ जबरन सेक्स की कोशिश करने वाली महिला अरेस्ट महिला पर एक ऑटोरिक्शा चालक ने जबरन सेक्स करने की कोशिश का आरोप लगाया था

नई दिल्ली। दिल्ली पुलिस ने गुरूवार को 32 वर्षीय महिला को गिरफ्तार किया है। उस पर एक ऑटोरिक्शा चालक ने जबरन सेक्स करने की कोशिश का आरोप लगाया था। घटना का वीडियो बनाने वाली दूसरी विदेशी महिला फरार है। बताया जा रहा है कि वह तंजानिया की रहने वाली है।सफदरजंग एनक्लेव पुलिस थाने के इंस्पेक्टर विशुद्धानंद ने बताया कि पीडित ड्राइवर उमेश प्रसाद 41 साल का है। उमेश ने बताया कि बुधवार को रेणु ललवाणी नामक महिला ने साकेत इलाके से उसका ऑटो रिक्शा किराए पर लिया। महिला को अर्जुन नगर जाना था। साकेत से अर्जुन नगर सात किलोमीटर दूर है। अर्जुन नगर पहुंचने पर महिला ने ऑटो ड्राइवर को किराया लेने के लिए फ्लैट में चलने को कहा।ऑटो ड्राइवर जब महिला के साथ फ्लैट में पहुंचा तो महिला ने उसे पीने का पानी दिया। इस बीच महिला ने अचानक घर का दरवाजा बंद कर दिया। इसके बाद महिला ने ऑटो ड्राइवर से सेक्सुअल फेवर मांगा लेकिन उसने मना कर दिया। बाद में महिला ने ड्राइवर को वाइन ऑफर की लेकिन उसने वह भी लेने से इनकार कर दिया। इससे गुस्साई महिला ने ऑटो ड्राइवर को बिस्तर पर पटक दिया।इसके बाद महिला ने उसके कपड़े फाड़ दिए और किस करने लगी। इस दौरान रूम में मौजूद दूसरी विदेशी महिला घटना का वीडियो बनाने लगी। एक घंटे बाद जब दोनों महिलाएं बातचीत के लिए अन्य कमरे में गई तो ऑटो ड्राइवर ने फर्स्ट फ्लोर की बालकॉनी से छलांग लगा दी।इसमें उसके पैर की हड्डी टूट गई। पुलिस ने आरोपी महिला रेणु ललवाणी को गिरफ्तार कर लिया है। दूसरी विदेशी महिला पुलिस के हाथ नहीं आई है। पुलिस को ललवाणी के पास से चार बैज और ऑटो ड्राइवर के चार लाइसेंस मिले हैं। पुलिस का मानना है कि ललवाणी ने इसी तरह कई और ऑटो ड्राइवरों को फंसाया होगा।